福州兵备道，制铜铁大磙，分布闽浙沿海要害。转湖广左布政使，辖宝庆道，平临蓝天王寺獠猺诸寇。纠参岷藩纵校尉杀平民，掠财产，朝论伟之。擢都察院右副都御史、巡抚云南，以不得养亲，忧思成疾，行至平越卒。为人清端宏毅，政暇即操瓠撰述。所居先世旧庐仅蔽风雨，与余姚施邦曜、海盐吴麟征有浙中三君子之称。着有《松台诗集》。